CELEX: 62018TN0374
Language: et
Date: 2018-06-19 00:00:00
Title: Kohtuasi T-374/18: 19. juunil 2018 esitatud hagi – Labiri versus EMSK

201807270042024672018/C 285/553742018TC28520180813ET01ETINFO_JUDICIAL20180619383922Kohtuasi T-374/18: 19. juunil 2018 esitatud hagi – Labiri versus EMSK
 ---documentbreak--- C2852018ET3820120180619ET005538239219. juunil 2018 esitatud hagi – Labiri versus EMSK
   (Kohtuasi T-374/18)2018/C 285/55Kohtumenetluse keel: prantsuse
      Pooled
   
   
      Hageja: Vassiliki Labiri (Brüssel, Belgia) (esindaja: advokaat J.-N. Louis)
   
      Kostja: Euroopa Majandus- ja Sotsiaalkomitee (EMSK)
   
      Nõuded
   
   Hageja palub Üldkohtul:
   
            —
         
         
            paluda kostjal esitada menetlust korraldavate meetmete raames EMSK peasekretäri 30. märtsi 2016. aasta otsus, millega otsustati hageja üksuse juhataja vastu mitte ühtegi süüdistust esitada;
         
      
            —
         
         
            tühistada EMSK peasekretäri 30. märtsi 2016. aasta otsus, millega otsustati hageja üksuse juhataja vastu mitte ühtegi süüdistust esitada ning jätta rahuldamata hageja 14. detsembri 2007. aasta abitaotlus/kaebus;
         
      
            —
         
         
            mõista kohtukulud välja EMSK-lt.
         
      
      Väited ja peamised argumendid
   
   Hagi põhjenduseks esitab hageja kolm väidet.
   
            1.
         
         
            Esimene väide, et on rikutud Euroopa Liidu ametnike personalieeskirjade (edaspidi „personalieeskirjad“) artikli 25 teisest lõigust tulenevat põhjendamiskohustust ning Euroopa Majandus- ja Sotsiaalkomitee ja Regioonide Komitee 17. detsembri 2007. aasta halduskoostöölepingu põhimõtteid.
         
      
            2.
         
         
            Teine väide, on rikutud personalieeskirjade artikli 24 esimest lõiku ja Euroopa Liidu põhiõiguste harta artiklit 41, mis annab igaühele õiguse heale haldusele. Vaidlusalune otsus tehti, rikkudes eelkõige hageja õigust olla ära kuulatud ja kaitseõigusi.
         
      
            3.
         
         
            Kolmas väide, et EMSK on teinud ilmse hindamisvea, kui ta võttis vastu otsuse menetluse lõpetamise kohta, milles oli õigusvastaselt viidatud vaidluse lahendamise kokkuleppele Avaliku Teenistuse Kohtu asjas ja sellise haldusjuurdluse järeldustele, mille käigus kunagi ei uuritud, kas hageja kaebuse aluseks olevad faktilised asjaolud võisid endast objektiivselt kujutada psühholoogilist ahistamist.